EkBass/fiwiki-20250220-pages-articles huggingface dataset:
Nordecon

Nordecon AS on virolainen rakennusalan yhtiö. Nordecon on perustettu vuonna 1989 ja se kuuluu nykyään Viron suurimpiin rakennusyhtiöihin. Yhtiö tunnettiin aiemmin nimillä AS Eesti Ehitus ja Nordecon International AS. Nordeconin pääomistaja on 50,99 %:n osuudella Nordic Contractors AS (tilanne 30.6.2018). Nordeconilla on liiketoimintaa Viron lisäksi myös Ruotsissa, Suomessa ja Ukrainassa. Yhtiö listautui Tallinnan pörssiin 18. toukokuuta 2006. ==Lähteet== == Aiheesta muualla == * Nordecon Luokka:Virolaiset pörssiyhtiöt Luokka:Rakennusyhtiöt
Bokharankurjenmiekka

Bokharankurjenmiekka (Iris bucharica) on kurjenmiekkoihin kuuluva monivuotinen kasvilaji. == Levinneisyys == Bokharankurjenmiekka kasvaa luontaisesti Keski- Aasiassa Tadžikistanissa, Uzbekistanissa ja Afganistanissa.United States Department of Agriculture (USDA), National Plant Germplasm System: Iris bucharica Foster Viitattu 5.1.2017. == Lähteet == Luokka:Kurjenmiekat
PRFoods

AS PRFoods on virolainen yritys, jonka pääliiketoimintaa on kalan valmistus. PRFoodsilla on neljä tuotantolaitosta, jotka sijaitsevat Suomessa (Renko ja Kokkola), Virossa (Saarenmaa) ja Britanniassa (Aberdeen). Yhtiön päätuotteet ovat lohi- ja kirjolohi. Suurimman osan tarvitsemastaan kirjolohesta yhtiö viljelee omistamillaan kalankasvattamoilla Ruotsissa ja Suomessa, kun taas tuotteissaan käytetyn lohen PRFoods ostaa pääosin Norjasta, Tanskasta, Ruotsista ja Skotlannista. Kasvatettu taimen ja Norjasta tuotu lohi käsitellään Rengossa Heimon Kalan tuotantolaitoksilla tai Vettel OÜ:n tiloissa Viron Saarenmaalla. Yhtiön kalatuotteissaan Suomen markkinoilla käyttämiä tuotemerkkejä ovat Heimon Gourmet ja Saaristomeren. PRFoodsin osake on ollut listattuna Tallinnan pörssin päälistalla toukokuusta 2010 lähtien. == Lähteet == == Aiheesta muualla == * PRFoods Luokka:Virolaiset pörssiyhtiöt Luokka:Elintarvikeyhtiöt
Korolkowinsahrami

Korolkowinsahrami (Crocus korolkowii) on sahramien sukuun kuuluva monivuotinen kasvilaji. == Levinneisyys == Korolkowinsahrami kasvaa luontaisesti Keski- Aasiassa Tadžikistanissa, Uzbekistanissa, Afganistanissa ja Pakistanissa.United States Department of Agriculture (USDA), National Plant Germplasm System: Crocus korolkowii Maw & Regel Viitattu 5.1.2017. == Lähteet == Luokka:Sahramit
Iridium NEXT

Iridium NEXT on Iridium Communicationsin Iridium-konstellaation sukupolvi, jonka satelliittien laukaisut alkoivat tammikuussa 2017. Iridium NEXT -satelliitit korvaavat yhtiön nykyisen konstellaation 66 ikääntynyttä satelliittia, tuoden samalla uusia toiminnallisuuksia. ==Satelliitit== Iridium NEXT -konstellaatio koostuu aiempien Iridium-konstellaatioiden tapaan 66 polaariradoilla kiertävästä satelliiteista, sekä kuudesta kiertoradalla olevasta ja yhdeksästä maassa odottavasta varasatelliitista. Uusien satelliittien tiedonvälityskyky on edeltäjiinsä nähden yhdeksänkertainen ja niissä on 125-kertainen muistikapasiteetti vanhempiin satelliitteihin nähden. ==Lähteet== Luokka:Tietoliikennesatelliitit Luokka:Vuoden 2017 avaruustoiminta
Tähtilumikello

Tähtilumikello (Galanthus elwesii) on lumikelloihin kuuluva monivuotinen sipulikukka. Se on koristekasvina viljelty aikainen kevätkukkija. == Ulkonäkö ja koko == Tähtilumikello kasvaa 10–30 senttimetriä korkeaksi. Varsi ja lehdet ovat väriltään sinivihreät. Kaksi tasasoukkaa pyöreähkökärkistä tyvilehteä ovat 10–30 millimetriä leveät. Ylempi lehti kiertyy alemman päälle. Tähtilumikellon kukan kehälehdistä ulommat ovat valkoisia, sisemmät valkovihreitä. Sisäkehälehdissä on tyvessä ja kärjessä vihreä laikku, joita voi yhdistää vihreä juova. Kukan sikiäimen tyvi on tylppä ja hieman leveämpi kuin lähilajeilla. Kukan tuoksu on makeahko. Hedelmä on kolmiliuskainen kota. Tähtilumikello on lumikelloista aikaisin kukkija Pohjoismaissa viljeltynä. == Levinneisyys == Tähtilumikello kasvaa luontaisesti Kaakkois-Euroopassa (Balkan, Kreikka, Bulgaria ja Ukraina) ja Turkissa.United States Department of Agriculture (USDA), National Plant Germplasm System: Galanthus elwesii Hook. f. Viitattu 27.10.2021. == Lähteet == == Aiheesta muualla == * Suomen Lajitietokeskus: Tähtilumikello – Galanthus elwesii Luokka:Lumikellot
Turkinlumikello

Turkinlumikello (Galanthus woronowii) on lumikelloihin kuuluva monivuotinen sipulikukka. Se on koristekasvina viljelty aikainen kevätkukkija. == Ulkonäkö == Turkinlumikello kasvaa 10–25 senttimetriä korkeaksi. Sillä on kaksi tasasoukkaa litteää tylppäkärkistä tyvilehteä, jotka ovat 5–20 millimetriä leveät. Lehden väri on kiiltävän kellanvihreä. Turkinlumikellon kukan kehälehdet ovat valkoisia. Sisemmässä kehälehtikiehkurassa on kehälehtien ulkopinnalla pieni vihreä laikku lähellä kärkeä. Hedelmä on kolmiliuskainen kota. == Levinneisyys == Turkinlumikello kasvaa luonnonvaraisena Pohjois- Turkissa sekä Kaukasiassa, Georgiassa ja Venäjällä.United States Department of Agriculture (USDA), National Plant Germplasm System: Galanthus woronowii Losinsk. Viitattu 5.1.2017. == Lähteet == Luokka:Lumikellot
Skano Group

Skano Group on Pärnusta kotoisin oleva virolainen osakeyhtiö, joka valmistaa rakennusmateriaaleja ja huonekaluja sekä myy huonekaluja ja sisustustuotteita. Yrityksellä on Baltian maissa ja Ukrainassa toimiva sisustusalan kauppaketju. Yhtiön osake noteerataan Tallinnan pörssin päälistalla. Yrityksen aiempi nimi on Viisnurk AS. ==Lähteet== ==Aiheesta muualla== *History (skano.com) Luokka:Virolaiset pörssiyhtiöt Luokka:Pärnu
Kriminlumikello

Kriminlumikello (Galanthus plicatus) on lumikelloihin kuuluva monivuotinen sipulikukka. Se on koristekasvina viljelty aikainen kevätkukkija. == Ulkonäkö == Kriminlumikello kasvaa 15–25 senttimetriä korkeaksi. Sillä on kaksi tasasoukkaa tylppäkärkistä tyvilehteä, jotka ovat 5–25 millimetriä leveät. Lehden väri on sinivihreä tai kellanvihreä. Lehden keskisuoni näkyy usein vaaleana raitana. Kriminlumikellon kukan kehälehdet ovat valkoisia, paitsi kukan sisemmän kehän lehtien kärjessä on vihreä laikku. Kukan tuoksu on makeahko. Hedelmä on kolmiliuskainen kota. == Levinneisyys == Kriminlumikello kasvaa luonnonvaraisena Turkissa ja Kaakkois-Euroopassa: Ukrainassa (muun muassa Krimillä), Moldovassa ja Romaniassa.United States Department of Agriculture (USDA), National Plant Germplasm System: Galanthus plicatus M. Bieb. Viitattu 5.1.2017. == Lähteet == Luokka:Lumikellot
Next Games

Next Games Oyj on suomalainen vuonna 2013 perustettu videopelejä kehittävä yritys. Se tunnetaan lisenssistään julkaista The Walking Dead -televisiosarjaan perustuvia mobiilipelejä. Yritys on ostanut Helsinki GameWorks -nimisen yrityksen vuonna 2014. Yritys on kerännyt 10 miljoonaa dollaria rahoitusta Walking Dead -mobiilipelin kehitykseen vuonna 2016. Maaliskuussa 2022 Netflix teki ostotarjouksen Next Gamesista. Huhtikuussa kerrottiin kaupan toteutumisesta, jolloin yhtiö poistui First North -markkinalta Helsingin pörssistä. == Pelit == Peli Vuosi Julkaisija Pelialusta Genre Compass Point: West 2015 Android, iOS strategia The Walking Dead: No Man’s Land 2015 AMC Android, iOS strategia The Walking Dead: Our World 2018 AMC Android, iOS lisätty todellisuus == Lähteet == == Aiheesta muualla == * Viralliset kotisivut * Compass Point West * Walking Dead No Man's Land Luokka:Suomalaiset videopeliyritykset Luokka:Entiset suomalaiset pörssiyhtiöt
Isouikku

Isouikku (Podiceps major) on uikkulintuihin kuuluva lintulaji. Sen levinneisyysaluetta ovat Argentiina, Brasilia, Chile, Falklandin saaret, Paraguay, Peru, Etelä-Georgia ja Eteläiset Sandwichsaaret, Uruguay. Sitä on tavattu vaeltavana Espanjassa. Sen kanta on vakaa. Laji pesii järvillä, muuten sitä esiintyy myös merien rantavesissä.Birdlife.org viitattu 6.1.2017 ==Lähteet== Luokka:Uikkulinnut
Luettelo PlayStation Vita -peleistä

Tämä on luettelo julkaistuista PlayStation Vita -peleistä: __NOTOC__ == Suomessa kehitetyt == * Azkend 2 (10tons Entertainment) * Dead Nation (Housemarque) * Furmins (Housemarque) * Neon Chrome (10tons Entertainment) * Resogun (Housemarque) * Super Stardust Delta (Housemarque) == Kaikki pelit == * Luettelo PlayStation Vita -peleistä (A-L) * Luettelo PlayStation Vita -peleistä (M-Z) == Aiheesta muualla == * Englanninkielisen Wikipedian luettelo Playstation Vita -peleistä (A-L) * Englanninkielisen Wikipedian luettelo Playstation Vita -peleistä (M-Z) Luokka:Luettelot videopeleistä alustoittain
Farmind

Farmind oli suomalainen vuonna 2005 perustettu pelitalo, joka sijaitsi Oulussa. == Arvioita == Puzzle Scape PlayStation Portable -alustalle sai 7.5/10 IGN:n arvostelussa. Wacky Races: Crash & Dash Nintendo DS -alustalle sai 4.2/10 IGN:n arvostelussa. World Series of Poker 2008: Battle for the Bracelets Nintendo DS -alustalle sai 5.5/10 IGN:n arvostelussa. ==Pelit== Yritys kehitti seuraavat pelit: Vuosi Peli Pelialusta Julkaisija 2009 Puzzle Scape Mini PSN Mini 2007 Puzzle Scape PlayStation Portable Got Game Entertainment 2008 Wacky Races Crash and Dash Nintendo DS, Wii Eidos, WB Games 2007 World Series of Poker 2008: Battle for the Bracelets Nintendo DS Activision ==Lähteet== == Aiheesta muualla == Luokka:Entiset suomalaiset videopeliyritykset
Publius Decius Mus

Publius Decius Mus vanhempi (k. 340 eaa.) oli Rooman konsuli ja sotapäällikkö. Hän oli konsulina Titus Manlius Imperiosus Torquatuksen kanssa. Latinalaiset kansat nousivat vuonna 340 eaa. kapinaan Rooman valtakuntaa vastaan. Kapina oli Rooman kannalta vaarallinen ja se oli vähällä jäädä siinä häviölle. Kapinan ensimmäisessä taistelussa Decius Mus kysyi valtion uskonnolliselta johtajalta pontifex maximukselta neuvoa. Tämä muistutti ikivanhasta riitistä, että johtajan tuli näyttää joukoilleen esimerkkiä hyökkäyshengestä uhraamalla oma henkensä. Tätä uhrautumista nimitettiin devotioksi. Niinpä Decius Mus vihkiytyi uhriksi ja ratsasti kuolemaan vihollisten keskelle. ==Katso myös== * Publius Decius Mus (vuoden 312 eaa. konsuli) ==Lähteet== Luokka:300-luvulla eaa. kuolleet Luokka:Roomalaiset poliitikot
Publius Decius Mus (vuoden 312 eaa. konsuli)

Publius Decius Mus nuorempi (k. 295 eaa.) oli Rooman sotapäällikkö ja nelinkertainen konsuli (vuosina 312, 308, 297 ja 295). Hän uhrautui sotajoukkonsa puolesta Sentinumin taistelussa. Samnilaissotien kolmas vaihe alkoi vuonna 298, jolloin samnilaiset saivat liittolaisikseen etruskit, umbrit ja osan Pohjois-Italian galleista. Rooma sai sodassa ratkaisevan voiton vuonna 295 Sentinumin taistelussa. Taistelussa Rooman sotapäällikkönä toiminut Publius Decius Mus tunsi devotioriitin, jonka mukaan johtajan tuli näyttää joukoilleen esimerkkiä hyökkäyshengestä uhraamalla oman henkensä. Decius Mus vihkiytyi isänsä tavoin uhriksi ja antoi vihollisen surmata itsensä. Taistelun tunnetuimman kuvauksen on laatinut kirjailija Lucius Accius. ==Katso myös== * Publius Decius Mus, konsuli vuonna 340 eaa. ==Lähteet== Luokka:200-luvulla eaa. kuolleet Luokka:Roomalaiset poliitikot
Jan Andersson

Jan Andersson on seuraavien henkilöiden nimi: * Jan Andersson, suomalainen televisiotoimittaja * Jan Andersson (s. 1947), ruotsalainen poliitikko * Jan Andersson (s. 1962), ruotsalainen jalkapallovalmentaja * Jan-Erik Andersson (s. 1954), suomalainen kuvataiteilija, kuvanveistäjä, media-, performanssi- ja ympäristötaiteilija * Jan Otto Andersson (s. 1943), suomalainen kansainvälisen talouden dosentti, Suomen Attacin entinen puheenjohtaja.
Olga Rotševa

Olga Vladimirovna Rotševa (s. 4. heinäkuuta 1978 Krasnojarsk, Neuvostoliitto) on venäläinen maastohiihtäjä. == Arvokisat == Rotševa oli mukana Liberecin MM- kilpailuissa 2009, jossa hän oli kymmenen kilometrin perinteisen hiihtotavan kisassa 11:s ja yhdistelmäkisassa 27:s. Torinon olympialaisissa 2006 Rotševa oli vapaan hiihtotavan sprintissä 14:s, 30 kilometrin vapaan hiihtotavan kisassa 18:s ja hiihti yhdessä Aljona Sidkon kanssa kuudenneksi perinteisen hiihtotavan parisprintissä. Vancouverin olympialaisissa 2010 Rotševa oli yhdistelmäkisassa 26:s, 30 kilometrin perinteisen hiihtotavan kisassa 29:s ja perinteisen hiihtotavan sprintissä 40:s. == Maailmancup == Rotševa kilpaili maailmancupissa vuosina 1998–2013. Ensimmäisen maailmancup-kisansa hän hiihti 28. marraskuuta 1998 Muoniossa ollen viiden kilometrin vapaan hiihtotavan kisassa 20:s yltäen heti maailmancupin pisteille. Palkintokorokkeelle Rotševa ylsi henkilökohtaisessa kilpailussa kerran: Canmoressa 22. tammikuuta 2008 yhdistelmäkilpailussa, jossa hän oli kolmas. Alkuvuosi 2008 oli Rotševan menestyksekkäintä aikaa maailmancupissa, sillä Tour de Skillä 2007–2008 hän hiihti kahdella etapilla neljänneksi ja oli kokonaiskilpailussa viides. Venäjän viestijoukkueessa Rotševa oli urallaan palkintokorokkeella kahdesti ja parisprintissä kerran. == Muut kilpailut == Universiadeissa Rotševa oli mukana Zakopanessa 2001 ja Tarvisiossa 2003. Vuonna 2001 hän voitti viiden kilometrin kilpailun sekä perinteisellä että vapaalla hiihtotavalla. Venäjän- mestaruuskilpailuissa Rotševa on saavuttanut viisi henkilökohtaista mitalia, joista kaksi kultaisia. Hän on voittanut kymmenen kilometrin perinteisen hiihtotavan kilpailun Syktyvkarissa 2008 ja Tjumenissa 2016. Maailmancup- uransa jälkeen Rotševa on hiihtänyt Ski Classics -kilpailuja edustaen Russian Marathon Teamia. Ensimmäisen palkintopallisijoituksensa ja samalla voittonsa hän saavutti Changchunissa Kiinan Vaasahiihdossa 4. tammikuuta 2017. == Lähteet == Luokka:Venäläiset maastohiihtäjät Luokka:Vuonna 1978 syntyneet Luokka:Elävät henkilöt
Hembackenin jätinkirkko

Hembackenin jätinkirkko on Pohjanmaalla Pedersören Ähtävässä sijaitseva mahdollinen jätinkirkko. == Sijainti == Kohde sijaitsee Ähtävän kirkosta 5,5 kilometriä itäkaakkoon Ähtävänjoen mutkasta 200 metriä pohjoiseen Staraholmarnan pohjoispuolella olevalla mäellä. Valtatieltä 68 poiketaan pohjoiseen Humlaan ja Hummelholmista jatketaan suoraan itään kaksi kilometriä mutkaan asti. Kohde on tien sivulla 40 metriä pohjoiseen. Jätinkirkko sijaitsee Hembackenin kaakkoisreunassa. == Jätinkirkko == Jätinkirkkoa ympäröi noin 6–8 metriä leveä kivivalli, joka näyttäisi kiertävän koko alueen. Valli erottuu maastossa matalana ja sammalpeitteisenä. Jätinkirkko on 50 metriä pitkä ja 20 metriä leveä. Vallialueen sisäpiha on 45 metriä pitkä ja 8–10 metriä leveä. Jätinkirkon pituusakselin suunta on 30° pohjoisesta vastapäivään eli lähes luoteeseen. Vallissa on kolme matalampaa kohtaa, joita kutsutaan porteiksi. Niiden suunnat jätinkirkon keskikohdasta katsottuna ovat 40° pohjoisesta myötäpäivään eli koilliseen, 278° eli länteen ja 329° eli pohjoiskoilliseen. Kun mäki kohosi maankohoamisen johdosta ylös merestä, oli meri matalaa kivikkoista saaristoa. Koska jätinkirkko sijaitsee vain 42,5 metriä merenpinnan yläpuolella, on se voitu rakentaa vasta noin 2000 eaa. tai sitä myöhemmin. Tämä ajoittuu aivan kivikauden loppupuolelle, mutta jätinkirkko on ollut mahdollista rakentaa tätäkin myöhemmin pronssikaudella. Jos pronssikausi tulisi kyseeseen, olisi jätinkirkko hyvin nuori. Onkin esitetty epäilyjä, ettei tämä kohde olisikaan jätinkirkko vaan jokin muu puhtaaksi raivattu alue. == Ympäristö == Jätinkirkon pohjois- ja luoteispuolella on tasainen ja kivistä puhtaaksi raivattu 50 metriä pitkä alue. Tämän arvellaan olevan niin sanottu asuinpaikkapinta. Alueella sijaitsee halkaisijaltaan muutaman metrin suuruisia painanteita. Jätinkirkosta 5–6 metriä etelään sijaitsee matala ja kaareutuva valli, joka voi olla luontainen rantavalli. Jätinkirkosta kaakkoon sijaitsee kaksi halkaisijaltaan 6–8 metristä kiviröykkiötä, joiden korkeus on metri. Toinen röykkiö on osa jätinkirkon kivivallia, mutta toinen sijaitsee siitä 10 metrin päässä. Alempana etelärinteessä sijaitsee tervahaudan kuoppa, jonka halkaisija on 7 metriä. == Tutkimuksia == Jätinkirkon aluetta ei ole tutkittu muulla tavalla kuin kevyesti tarkastelemalla. Näin on toimittu vuosina 1880 (Sandelin), 1900 (U. T. Sirelius), 1968 (Ari Siiriäinen), 1980 (Mirja Miettinen), 2000 (John Finnäs) ja vuonna 2016. == Katso myös == Ähtävällä on kolme muutakin jätinkirkkoa: * Svedjebackenin jätinkirkko sijaitsee 6,8 kilometriä etelään. * Tallbackharjun jätinkirkot (kaksi) sijaitsee 5,3 kilometriä kaakkoon. == Lähteet == == Aiheesta muualla == * * Okkonen, Jari: Jätinkirkot – Pohjanmaan arvoitukselliset muinaisjäännökset , Arkeologia NYT! 2-3/2008, s.5–7 Luokka:Suomen jätinkirkot Luokka:Ähtävä Luokka:Pohjanmaan historia
Dan Coats

Dan Coats (s. 16. toukokuuta 1943 Jackson, Michigan) on yhdysvaltalainen republikaanisen puolueen poliitikko ja entinen pitkäaikainen senaattori Indianasta. Tammikuussa 2017 Donald Trump ilmoitti, että Coats on hänen ehdokkaansa kansallisen tiedustelun johtajaksi (Director of National Intelligence, DNI). Senaatti vahvisti Coatsin valinnan 15. maaliskuuta 2017 ja hän astui virkaansa seuraavana päivänä. Coats jätti tehtävänsä 15. elokuuta 2019. == Lähteet == == Aiheesta muualla == Luokka:Trumpin hallituksen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1943 syntyneet Luokka:Elävät henkilöt
Levee (Pirkkala)

Levee on Pirkanmaalla Pirkkalan Katajalassa sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Levee on osa Sikojoen valuma-aluetta. == Maantietoa == Lampi on 150 metriä pitkä, 100 metriä leveä ja sen pinta-ala on 0,7 hehtaaria. Se on periaatteessa Hanhonojan vaikeasti ruohottunut läpivirtausjärvi, johon laskee kaksikin ojaa. Pohjoinen oja on lyhyt, mutta kaakkoisrantaan laskeva haaroittuva oja laskee valtatien 3 takaa Takamaan läpi. Takamaalle se tuli Jasperinojaa myöten Keskisenkulmalla olevasta Vehkakorven suolta. Lammen rantaviivan pituus on 350 metriä. Sen rannat ovat suota lukuun ottamatta pohjoisen tilan rantaa. Lampi on muuten autio. == Historiaa == Vuoden 1954 peruskartan mukaan, lampi oli peltojen ympäröimä lukuun ottamatta pieniä pehkunnoston alueita. Nämä ovat olleet suota, josta viljelijät nostivat turvepehtua karjan kuivikkeiksi. Myös pohjoispuolella oli peltopalsta, jonka metrsänreunaan oli rakennettu asunto. Tilanne jatkui samana 1960-luvulla, mutta vuoden 1975 kartassa pohjoispuolelle oli ilmaantunut toinenkin talo ja pohjoispuolen pehkunnostoalue merkitty suoksi. Pohjoispuolen talojen pihapiirit laajenevat ja lopulta pelto on muutettu piha-alueeksi suuremmille rakennuksille. == Lähteet == Luokka:Pyhäjärven alue (Tampere) Luokka:Pirkkalan järvet
Untouchable Glory

__NOTOC__ Untouchable Glory on irlantilaiset thrash metal -yhtye Gama Bombin viides studioalbumi. Se julkaistiin 30. lokakuuta 2015 levymerkillä AFM Records.iTunes: Gama Bomb – Untouchable Glory Albumia on väitetty yhtyeen sen astisista ennakkoluulottomimmaksi julkaisuksi. Kappaleesta ”Ninja Untouchables/Untouchable Glory” kuvattiin musiikkivideo. == Vastaanotto == Albumi sai hyvän vastaanoton. Kaaoszinen Anna-Leena Harinen sanoi yhtyeen onnistuneen 80-luvun thrash -ja speed metalin yhdistelyssä, ja korotti erityisesti laulaja Philly Byrnen ulosantia sekä humoristisia populaarikulttuuriviittauksia. Metal Templen arvioija piti albumia viimeaikaisten uuden aallon thrashin julkaisujen monipuolisimpina ja voimakkaimpina esityksinä, ja sivusto merkitsi sen kuukauden suositeltujen albumien joukkoon. == Kappaleet == # # # # # # # # # # # # == Kokoonpano == * Philly Byrne – laulu * Domo Dixon – kitara * John Roche – kitara * Joe McGuigan – basso * Paul Caffrey – rummut === Tuotanto === * Scott Atkins – tuottaja, miksaaja * Domo Dixon – avustava tuottaja == Arvostelut == * Kaaoszine: 8.5/10 * Metal Temple: 9/10 * Planet Mosh: Planet Mosh: Album review == Lähteet == == Aiheesta muualla == * * Luokka:Vuoden 2015 albumit Luokka:Gama Bombin albumit
Rakvere (kunta)

Rakvere () oli kunta Viron Länsi-Virumaan maakunnassa. Vuoden 2017 kuntauudistuksessa Rakveren ja Sõmerun kunnat yhdistettiin uudeksi Rakveren kunnaksi. Kunta sijaitsi maakunnan keskiosassa Rakveren kaupungin länsipuolella. Rakveren kunnassa oli arviolta 2 082 asukasta (vuonna 2017) ja sen pinta-ala oli 127,42 neliökilometriä. Kuntaan kuului Lepnan pienkauppala (alevik) ja 19 kylää: Arkna, Eesküla, Järni, Karitsa, Karivärava, Karunga, Kloodi, Kullaaru, Kõrgemäe, Lasila, Levala, Mädapea, Paatna, Päide, Taaravainu, Tobia, Tõrma, Tõrremäe ja Veltsi. == Kuvia == Tiedosto:Selja jõgi Arknas.jpg|Selja jõgi Tiedosto:15769VeltsiMõisaKelder.jpg|Veltsin kartanon rakennuksia == Lähteet == == Aiheesta muualla == * Luokka:Viron entiset kunnat
Kettuki

Kettuki on valtakunnallinen järjestö erityistaiteen alalla. Vuonna 2002 perustetun Kettuki ry:n (vuoteen 2016 saakka Kehitysvammaisten taiteilijoiden tuki ryhttp://kettuki.fi/news/90/89/Kettukin-virallinen-nimi-lyheni ) toiminnan tavoitteena on tehdä kehitysvammaisten ja muiden erityistä tukea tarvitsevien henkilöiden taidetta tunnetuksi ja kohottaa taiteenalan arvostusta. Kettuki tekee työtä parantaakseen erityistä tukea tarvitsevien henkilöiden mahdollisuuksia kuvataiteen opiskelussa, harrastamisessa ja taiteen ammattimaisessa harjoittamisessa. Toiminnan keskeisenä tavoitteena on auttaa erityistä tukea tarvitsevia taiteilijoita ja taiteen tekijöitä yhdenvertaiseen asemaan muiden taiteilijoiden kanssa.http://kettuki.fi/uploads/files/KETTUKIN_strategia_asiakirja_A5_web.pdf == Toiminta == Kettuki ylläpitää maanlaajuista erityistaidetoimijoiden verkostoahttp://www.kettuki.fi/verkosto/valtakunnallinen-yhteistyoe , antaa asiantuntija-apua, toimii tietopankkina ja tiedottaa alan tapahtumista maanlaajuisesti. Lisäksi Kettuki pyrkii aktiivisesti vaikuttamaan päättäjiin ja viranomaistahoihin sekä kustantaa erityistaidetoimintaan liittyviä julkaisuja.http://kettuki.fi/ Kettuki valitsee vuosittain Vuoden taiteilijan sekä myöntää Taideteko -palkinnon ansioituneelle henkilölle tai yhteisölle, joka on toiminnallaan edistänyt erityistä tukea tarvitsevien henkilöiden taidetta ja kulttuuria. Kettukin toimisto sijaitsee Hämeenlinnassa, missä Kettuki järjestää taidetoimintaa erilaisten kurssien muodossa.http://kettuki.fi/taidetoiminta/taidekurssit Kettuki ry on saanut opetus- ja kulttuuriministeriön avustusta vuodesta 2008 lähtien. === Kansainvälinen toiminta === Kettuki pyrkii tekemään suomalaista erityistaidetoimintaa tunnetuksi myös Suomen rajojen ulkopuolella.http://www.kettuki.fi/verkosto/kansainvaelinen-yhteistyoe Kettuki tekee kansainvälistä yhteistyötä erilaisten projektien ja hankkeiden muodossa ja on jäsenenä European Outsider Art Association (EOA) -verkostossa.http://www.outsiderartassociation.eu/index.php?option=com_content&view;=article&id;=34 Kettuki hallinnoi pohjoismaista Nordic Outsider Art -yhteistyöhanketta, joka rakentuu viiden pohjoismaisen outsider-taiteen toimijan yhteistyölle. NOA- verkoston tavoitteena on vahvistaa toimijoiden välistä yhteistyötä ja kehittää yhteistoiminnallisesti innovatiivisia ja laadukkaita menetelmiä erityistaidetaidestudioiden toimintaan. NOA-projektia rahoittavat Pohjoismainen kulttuurirahasto ja Pohjoismainen kulttuuripiste. http://www.kettuki.fi/news/74/67/NOA-Nordic-Outsider-Art-vahvistaa- yhteyksi%C3%A4-pohjoismaisten-outsider-taiteen-toimijoiden-v%C3%A4lill%C3%A4 ==Lähteet== Luokka:Suomalaiset kulttuurijärjestöt
Kakodyyli

Kakodyyli eli tetrametyylidiarsiini tai tetrametyylidiarsaani (C4H12As2) on arseenin organometalliyhdiste. ==Ominaisuudet ja historia== Kakodyyli on huoneenlämpötilassa väritöntä tai kellertävää nestettä. Yhdiste reagoi hyvin kiivaasti hapen kanssa syttyen palamaan. Kakodyyli liukenee pienissä määrin veteen ja hyvin muun muassa etanoliin ja dietyylieetteriin. Kakodyyli on myrkyllistä ja sillä on hyvin voimakas ja ärsyttävä valkosipulinkaltainen haju. Kakodyyli muodostaa organometalliyhdisteitä eräiden siirtymämetallien kompleksien kanssa.G. O. Doak, G. Gilbert Long & Leon D. Freedman: Arsenic Compounds, Kirk-Othmer Encyclopedia of Chemical Technology, John Wiley & Sons, New York, 2014. Viitattu 6.1.2017 Ensimmäisen kerran kakodyyliä, kakodyylioksidia ja muita metyyliarseeniyhdisteitä sisältävän seoksen valmisti ranskalainen kemisti Louis Claude Cadet de Gassicourt vuonna 1760 kuumentamalla arseenitrioksidia ja kaliumasetaattia. Ensimmäiset kattavat tutkimukset kakodyylin rakenteesta ja reaktioista suoritti Robert Bunsen 1840-luvulla. Bunsen esitti kakodyylin olevan alkoholien arseenianalogi ja nimitti sekä alkarsiiniksi. Jöns Jacob Berzelius kiinnostui Bunsenin tutkimuksista ja katsoi kakodyylin olevan radikaaliyhdiste ja antoi nimen kakodyyli kreikan kielen pahaa hajua tarkoittavan sanan kakodes mukaan. Bunsen siirtyi kannattamaan Berzeliuksen radikaaliteoriaa. Adolf von Baeyer todisti 1860-luvulla kakodyylin rakenteen olevan tetrametyylidiarsiini. Kakodyyliä voidaan valmistaa kuumentamalla kaliumasetaattia ja arseenitrioksidia. mutta nykyisin sitä valmistetaan lähtemällä dimetyyliarsiinikloridista. ==Lähteet== Luokka:Arseeniyhdisteet Luokka:Organometalliyhdisteet
Beate Zschäpe

Beate Zschäpe (s. 2. tammikuuta 1975, Jena, Itä-Saksa) on äärioikeistolaisen terrori-ryhmän Nationalsozialistischer Untergrund (NSU) jäsen.. ==Oikeudenkäynti== Zschäpeä syytetään osallisuudesta kymmenien ihmisten murhiin, kahteen pommi-iskun ja 15 pahoinpitelyyn ja ryöstöön. Tapaus käsitellään Oberlandesgericht Münchenissä, joka on yksi Baijerin kolmesta ylioikeudesta. ==Thüringenin natsipiirit== Vuosina 1991 ja 1992, Beate Zschäpe liittyi äärioikeistolaiseen nuorisoryhmään Winzer-Claniin, joka toimi hänen naapurustossa Jenan kerrostaloalueella Winzerlassa. Siellä hän tutustui Uwe Mundlosiin ja Uwe Böhnhardtiin. Mundlos, Böhnhardt ja Zschäpe perustivat äärioikeistolaisen ryhmän Kameradschaft.. 1990-luvulla, Zschäpe järjesti muutamia mielenosoituksia Jenassa. (Thüringenin identiteetin säilyttämisen puolesta, Euroopan yhteisön kansainvälistymistä vastaan). Hän osallistui vasemmistolaisiin nouoriin kohdistuviin vainoihin ja kiristi vietnamilaisia savukkeiden jälleenmyyjiä.. ==Lähteet== ==Aiheesta muualla== * Tositapahtumiin perustuva draamasarja esittää kolme näkökulmaa rasistisiin murhiin Luokka:Saksalaiset uusnatsit Luokka:Murhat Saksassa Luokka:2000-vuosikymmenen rikokset Luokka:Vuonna 1975 syntyneet Luokka:Elävät henkilöt
Sotilasansiomitali

Sotilasansiomitali (Sot.am.) on Suomen puolustusvoimain komentajan myöntämä tunnustus Puolustusvoimien palveluksessa olevalle henkilölle tai Puolustusvoimiin kuulumattomalle henkilölle. Heraldikko Gustav von Numersin suunnittelema mitali perustettiin ennen Puolustusvoimien 60-vuotisjuhlaa vuoden 1978 alussa voimaan tulleella asetuksella. Puolustusvoimissa palveleville sotilasansiomitali voidaan myöntää palveluksessa kunnostautumisesta, erityisestä neuvokkuudesta tai aloitteellisuudesta tai pelottomasta toiminnasta vaaratilanteessa. Puolustusvoimiin kuulumattomalle henkilölle mitali voidaan myöntää Puolustusvoimien hyväksi tehdystä poikkeuksellisen ansiokkaasta työstä.Asetus sotilasansiomitalista, Suomen asetuskokoelma 837/1977. (Wikiaineistossa.) Kolme millimetriä paksun sotilasansiomitalin läpimitta on 31 millimetriä ja se valmistetaan pronssinvärisestä metallista. Mitalin etupuolella on ristin päällikkeenä Suomen vaakuna ja kääntöpuolella pystyasennossa oleva liekehtivä miekka sekä sitä ympäröivät sanat Puolustusvoimat–Försvarsmakten. Sotilasansiomitalia kannetaan nauhassa kuten kunniamerkkejäkin ja virkapuvussa nauha voi olla nauhalaattana. Mitaliin kuuluvassa 32 millimetrin levyisessa nauhassa on punaisella pohjalla kolme keltaista raitaa Suomen valtiolipun vaakunan värien mukaisesti. Mitalin mukana luovutetaan omistuskirja. Ensimmäinen sotilasansiomitali luovutettiin tasavallan presidentti Urho Kekkoselle 1978 ja toinen puolustusvoimain komentaja Lauri Sutelalle. Ensimmäinen sotilasansiomitalin varsinainen myöntämispäivä oli 4. kesäkuuta 1978 vietetty puolustusvoimain lippujuhlan päivä. Silloin niitä jaettiin 205 kappaletta. Kaikkiaan sotilasansiomitali on myönnetty useille tuhansille henkilöille. ==Lähteet== Luokka:Suomen sotilasansiomitalit
Koivistonjärvi

Koivistonjärvi on Pirkanmaalla Pirkkalan Sorkkalassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Koivistonjärvi on osa Sikojoen valuma-aluetta. == Maantietoa == Järvi on 350 metriä pitkä, 150 metriä leveä ja sen pinta-ala on 4,2 hehtaaria. Se sijaitsee Hongistonvuoren itäpuolella. Vuoren peltorinteet viettävät järveen, jonka itäpuolella sijaitsee metsäalue. Järveen laskee kolme ojaa. Koillisrantaan laskee lyhin oja, etelärantaan lyhyt pelto-oja ja itärantaan Keskisenoja. Keskisenoja tuo Keskisenkulmalta Pirkkalan golfradan, Keskisenjärven ja Pulkajärven vedet. Pohjoiseen virtaa 1,3 kilometriä pitkä laskuoja Ahvenistoon, joka vuorostaan yhtyy Iharinkoskessa Sikojokeen. Järven rantaviivan pituus on 950 metriä. Järvi on autio, mutta sen lähiympäristössä sijaitsee kolme maatilaa. Niille johtaa tiet Tampere-Pirkkalan lentokentälle johtavalta seututieltä 308. Leppäperkiön metsäpalsta, joka seuraa Keskisenojaa, on nykyään luonnonsuojelualue. Alue ulottuu aivan Koivostonjärven rantaan asti. == Vedenlaatu == Järven vedenlaatua on tutkittu vuosina 1993, 2005, 2010 ja 2015. Vedenväri on tumma, mikä johtuu vahvasta humuspitoisuudesta. Vesi on lievästi sameaa. Järven happauustaso on normaali ja sen puskurikyky happamoitumista vastaan on hyvä. Järven mataluudesta johtuu, ettei se lämpötilakerrostu säännöllisesti ja silloinkaan ei erityisen jyrkästi. Siitä huolimatta syntyneeseen alusveteen pyrkii muodostumaan happikatoa ja syvimmissä kohdissa on jopa hapeton tila. Tällöin pohjasedimentteihin vajonneet ravinteet liukenevat takaisin veteen ja nostavat ravinnepitoisuuksia voimakkaasti. Talvella kerrostuneisuus ei ole oleellinen tekijä happitilanteen kannalta. Koska happitäydennystä ei tule jääkannen läpi, kuluu happea koko vesimassasta. Hyvinäkin talvina happitilanne heikkenee päällysvedessä säännöllisesti. Vuonna 2015 päällysvedessä oli hapen kylläisyysaste enää 26%. Vuonna 2010 happi oli kulunut loppuun lähes koko vesimassasta, mikä oli uhka kalakannalle. Järven alusvedessä tilanne on tuolloin ollut täysin hapeton. Järven rehevyystaso on Keskisenjärveen ja Pulkajärveen verrattuna huonompi. Vuonna 2015 veden fosforipitoisuus ylitti 50 mikrogrammaa litrassa vettä (µg/l), minkä perusteella järvi on erittäin rehevöitynyt. Tämä näkyi levätilanteessa, joka oli klorofyllimittauksen perusteella erittäin rehevöityneille järville ominainen. Veden hygieniassa on toivomisen varaa, sillä vedestä löytyi suolistoperäisiä bakteereja. Vesi kelpaa kuitenkin uimiseen. Järven virkistysarvo on välttävä. == Historiaa == Vuonna 1855 julkaistussa Kalmbergin kartastossa järven nimi kirjoitettiin pelkästään ”Koivistojärvi”. Järvi oli tuolloin asumaton ja soiden ympäröimä. Koillisessa sijaitsi vain yksi torppa. Vuoden 1953 peruskartassa järven rantoihin laskeutui peltomaat kaikista ilmansuunnista paitsi kaakosta. Siellä oli mäenalusmetsää. Vuoden 1975 kartassa Leppäperkiön pellot on metsitetty. Vuoden 1991 kartassa Jutilan pellot ja Suojasen takana olevat pellot on metsitetty. == Lähteet == Luokka:Pyhäjärven alue (Tampere) Luokka:Pirkkalan järvet
Dyšu tišinoi (DVD)

Dyšu tišinoi (Дышу тишиной, Hengitys hiljaisuus) on venäläisen rock-muusikko Nikolai Noskov’n DVD, joka julkaistiin vuonna 2008.НИКОЛАЙ НОСКОВ "ДЫШИТ ТИШИНОЙ" НА DVD == Kappaleet == # Дышу Тишиной # Зимняя Ночь # Очарована Околдована # Исповедь # Узнать Тебя # Дай Мне Шанс # Мой Друг # На Руси # Доброй Ночи # Снег # Романс # Это Здорово # В Рай # Я Тебя Прошу # Белая Ночь # Паранойя # Я Тебя Люблю # Это Здорово === Bonusvideo === # На Меньшее Я Не Согласен (video) # Паранойя (video) # Снег (video) # Романс (video) # Дай Мне Шанс (video) # Я Тебя Люблю (video) # Спасибо (video) # Это Здорово (video) == Arvostelut == * InterMedia НИКОЛАЙ НОСКОВ — "ДЫШУ ТИШИНОЙ" **** == Lähteet == Luokka:Vuoden 2008 konserttitallenteet Luokka:Musiikki-DVD:t
Sulkahirssit

Sulkahirssit eli neekerihirssit (Pennisetum) on heinäkasvien (Poaceae) heimoon kuuluva suku, jossa on noin 80 lajia. Suku yhdistetään mahdollisesti harjasheiniin (Cenchrus). == Lajeja == * Pennisetum alopecuroides – koristesulkahirssi * Pennisetum clandestinum – mattosulkahirssi * Pennisetum glaucum – helmisulkahirssi eli helmihirssi (syn. Pennisetum americanum, Cenchrus americanus) * Pennisetum mezianum – savannisulkahirssi * Pennisetum orientale – idänsulkahirssi * Pennisetum purpureum – elefanttisulkahirssi eli elefanttiheinä (syn. Cenchrus purpureus) * Pennisetum setaceum – arabiansulkahirssi (syn. Cenchrus setaceus) * Pennisetum thunbergii – sulkasulkahirssi * Pennisetum trachyphyllum – afrikansulkahirssi (syn. Cenchrus trachyphyllus) * Pennisetum villosum – untuvasulkahirssi eli untuvahirssi == Lähteet == == Aiheesta muualla == * Kassu – Kasvien suomenkieliset nimet: Sulkahirssit eli neekerihirssit (Pennisetum) * ITIS: Pennisetum * United States Department of Agriculture (USDA): Pennisetum * Flora of China: Pennisetum Luokka:Heinäkasvit Luokka:Viljat
Cajunmausteseos

Cajunmausteseos on Yhdysvaltain ranskalaisperäisen cajunväestön ruoissaan käyttämä makua lisäävien aineiden yhdistelmä. Se sisältää tavallisesti cayennepippuria, mustapippuria, kuivattua oreganoa, paprikaa, roomankuminaa, sinapinsiemeniä, sipulia, suolaa, kuivattua timjamia ja valkosipulia. Seoksella maustetaan erilaisia cajunruokaan kuuluvia muhennoksia ja riisiruokia sekä kalaa ja lihaa ennen niiden kypsentämistä grillaamalla tai paistamalla. ==Lähteet== Luokka:Maustesekoitukset
Filee

Filee eli file () on teuraseläimen luuton selkäliha eli ruoanvalmistuksen kannalta ruhon paras osa. Tavallisimpia ovat naudan, sian ja lampaan ruhosta saadut lihat, joista selkärangan puoleisesta osasta käytetään nimitystä ulkofilee ja kyljen puoleisesta osasta sisäfilee. Parhaina pihveinä pidetään naudan sisäfileestä leikattuja lihakappaleita, kun taas ulkofileetä käytetään esimerkiksi pataruokien aineksena. Fileetä ja ohueksi nuijittua fileen viipaletta nimitetään toisinaan seläkkeeksi, ja nimitystä selys käytetään sisä- tai ulkofileestä leikatusta lihaviipaleesta. Parifilee on naudan selästä tai sian kyljysselästä leikattu viipale, jossa on sekä sisä- että ulkofilee. Siitä valmistetaan esimerkiksi T-luupihvi. Fileeselkä tarkoittaa naudan, vasikan ja poron selän takaosasta eli ruhon parhaasta osasta leikattua lihaa. Käsitteellä tarkoitetaan sekä sisä- että ulkofileetä. Tavallisesti se kypsennetään pihveiksi paistinpannulla tai grillissä tai paistiksi uunissa, jolloin voidaan valmistaa esimerkiksi paahtofilee tai vasikansatula. Sian ja lampaan ruhosta vastaavasta kohdasta saatua lihaa ei nimitetä fileeseläksi vaan kyljysseläksi ja lampaasta saatua lihaa myös satulaksi. Nimitystä filee käytetään myös broilerin tai kalkkunan rinnasta. Kalafilee tarkoittaa ruodotonta kalanpuolikasta, joka on viilletty irti selkäruodosta kalan pitkittäissuuntaan. Teurastetun eläimen perusteella käytetään nimityksiä ahvenfilee, broilerifilee, hirvenfilee, häränfilee, jänisfilee, kalafilee, kalkkunafilee, kanafilee, karitsanfilee, kirjolohifilee, lampaanfilee, lohifilee, makrillifilee, naudanfilee, peuranfilee, porofilee, porsaanfilee, riistafilee, sianfilee, siikafilee, silakkafilee, sillifilee, tonnikalafilee, vasikanfilee ja niin edelleen. ==Lähteet== Luokka:Liharuoat
Muhennos

Muhennos on paloitelluista tai hienonnetuista aineksista liedellä keittämällä valmistettu lämmin ruoka, josta neste tavallisesti sidotaan johonkin liemen sakeuttavaan aineeseen, kuten jauhoihin. Ainesosina voidaan käyttää kalaa, kasviksia tai lihaa. Pääraaka-aineen mukaan muhennosta nimitetään esimerkiksi kana-, kasvis-, kukkakaali-, lanttu-, liha-, makkara-, peruna-, pinaatti-, sieni- tai silakkamuhennokseksi. Ratatouille on ranskalainen ja caponata sisilialainen vihannesmuhennos. ==Katso myös== * Keitto * Pataruoka ==Lähteet== == Aiheesta muualla == *
Pannupihvi

Pannupihvi tarkoittaa kahta erilaista paistinpannussa kypsennettyä ruokaa. Pannupihviksi kutsutaan melko paksuksi muotoiltua jauhelihapihviä, jonka taikinassa on lihan (tavallisesti naudanlihan) lisänä joko kermaa, kermamaitoa (kerman ja maidon seosta) tai maustekastiketta ja mausteena tavallisesti maustepippuria tai valkopippuria. Paistettu pihvi tarjotaan esimerkiksi ruskean kastikkeen kanssa tai ruskistetun ja lihaliemessä kypsyneen sipulin kanssa. Pannupihvin lisänä tarjotaan perinteisesti kuorellisia perunoita. Toinen pannupihviksi kutsuttu ruoka sisältää pieniksi kuutioiksi leikattua naudan sisäpaistia tai ulkofileetä. Lihakuutiot kypsennetään paistinpannussa sinapilla ja kananmunan keltuaisella maustetun sipulin kera, ja lisukkeena käytetään tavallisesti paistettuja perunakuutioita. ==Lähteet== Luokka:Pihvit
Kuznetsov NK-8

Kuznetsov NK-8 on neuvostoliittolaisen Kuznetsovin valmistama matalan ohivirtaussuhteen suihkumoottori. Sen eri versioiden työntövoima vaihtelee välillä 90–100 kN. Sitä käytettiin Iljušin Il-62- sekä Tupolev Tu-154A ja Tu-154B -koneiden voimanlähteenä. Ensimmäisen version kehitystyö alkoi maaliskuussa 1961. == Tekniset tiedot (NK-8-4) == Lähde: ;Yleiset ominaisuudet * Tyyppi: kaksiakselinen puhallinturbiini * Pituus: 5,105 m * Ulkohalkaisija: 1,443 m * Ilmanoton sisähalkaisija: 1,442 m * Kuivapaino: 2 100 kg ;Rakenne * Ahdin: kaksivaiheinen puhallin, kaksivaiheinen matalapaineahdin, kuusivaiheinen korkeapaineahdin * Turbiini: yksivaiheinen korkeapaineturbiini, kaksivaiheinen matalapaineturbiini ;Suoritusarvot * Työntövoima: 103,0 kN * Puhaltimen painesuhde: 2,15:1 * Kokonaispainesuhde: 23,2:1 * Ohivirtaussuhde: 1,02:1 * Ilman virtaus: 221,8 kg/s * Polttoaineen kulutus: 16,7 mg/Ns * Turbiinin sisälämpötila: 870° C Suorituskykyarvot ilmoitettu merenpinnan tasolla. == Lähteet == Luokka:Suihkumoottorit
Salomonsaaret kesäolympialaisissa 2000

Salomonsaaret osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Heistä maan lipunkantajana avajaisissa toimi estejuoksija Primo Higa. Kumpikaan heistä ei saavuttanut mitalia, joten Salomonsaarten mitalitili olympialaisissa jäi avaamatta. == Joukkue == === Yleisurheilu === *Primo Higa - Miesten 3 000 metrin estejuoksu *Jenny Keni - Naisten 100 metrin juoksu == Lähteet == Luokka:Salomoninsaaret olympialaisissa Luokka:Valtiot kesäolympialaisissa 2000
Manija velitšija

Manija velitšija (Кровь за кровь) on venäläisen heavy metal -yhtye Arijan ensimmäinen albumialbumi, joka julkaistiin vuonna 1985. == Kappaleet == # # # # # (instrumentaali) # # # == Muusikot == * Valeri Kipelov – laulu * Vladimir Holstinin – soolokitara * Aleksandr Lvov – rummut * Alik Granovskii – soolokitara * Kirill Pokrovskii – koskettimet == Lähteet == Luokka:Arijan albumit Luokka:Vuoden 1985 esikoisalbumit
Solovjov D-30

Solovjov D-30 on neuvostoliittolaisen Solovjovin 1970-luvulla kehittämä matalan ohivirtaussuhteen suihkumoottori. Sen jälkipolttimella varustettu versio on Mikojan MiG-31 -hävittäjän voimanlähde, ja sen siviiliversioita puolestaan käyttävät muiden muassa Tupolev Tu-134 ja Tu-154M sekä Iljušin Il-62M, Il-76MD ja Il-76TD. == Tekniset tiedot (D-30K) == Lähde: ;Yleiset ominaisuudet * Tyyppi: kaksiakselinen puhallinturbiini * Pituus: 4,61 m * Puhaltimen halkaisija: 1,455 m * Kuivapaino: 2 150 kg ;Rakenne * Ahdin: kolmivaiheinen puhallin/matalapaineahdin, 11-vaiheinen korkeapaineahdin * Polttokammio: 12-kammioinen * Turbiini: kaksivaiheinen korkeapaineturbiini, nelivaiheinen matalapaineturbiini ;Suoritusarvot * Työntövoima: 112,8 kN (maksimi, merenpinnan tasolla), 27,0 kN (matkalento, 0,8 Mach, 11 000 m) * Puhaltimen painesuhde: 2:1 * Kokonaispainesuhde: 20:1 * Ohivirtaussuhde: 2,3:1 * Ilman virtaus: 272 kg/s (merenpinnan tasolla) * Polttoaineen kulutus: 19 mg/Ns (matkalento) == Lähteet == Luokka:Suihkumoottorit
Alta Valle Intelvi

Alta Valle Intelvi on kunta Pohjois-Italiassa Comon maakunnassa Lombardian alueella. Se sijaitsee Sveitsin rajalla Luganojärven läheisyydessä. Kunta perustettiin 1. tammikuuta 2017, kun kolme kuntaa, Lanzo d'Intelvi, Pellio Intelvi ja Ramponio Verna, yhdistyivät uudeksi Alta Valle Intelvin kunnaksi. Nuovo comune di Alta Valle Intelvi ==Lähteet== ==Aiheesta muualla== Luokka:Comon maakunnan kunnat
San Fermo della Battaglia

San Fermo della Battaglia on kunta Pohjois-Italiassa Comon maakunnassa Lombardian alueella. Cavallascan kunta liittyi 1.1.2017 San Fermo della Battaglian kuntaan.Nuovo comune di San Fermo della Battaglia ==Lähteet== ==Aiheesta muualla== Luokka:Comon maakunnan kunnat
Luettelo Suomen junatyypeistä

Tämä on luettelo Suomen junatyypeistä. == Kaukoliikenne == * Taajamajuna, Dm12 (HDM) * Taajamajuna, Sm (HSM) * InterCity (IC) * Museojuna (MUS) * Kalustonsiirtojuna, kaukoliikenne (MV) * Pikajuna (P) * Yöpikajuna (PYO) * Pendolino (S) == Venäjän liikenne == * Allegro (AE) * Pikajuna, Venäjä (PVV) == Lähiliikenne == * Lähijuna (HL) * Kalustonsiirtojuna, lähiliikenne (HV) * Veturivetoinen lähiliikenne (HLV) == Tavaraliikenne == * Vaihtotyö (PAI) * Tavarajuna (T) == Muu liikenne == * Radantarkastusvaunu tai muu Väyläviraston (ent. Liikenneviraston) ajo (LIV) * Museojuna, vaihtotyö (MUV) * Päivystäjä, veturi (PAI) * Saatto (SAA) * Työjuna (TYO) * Veturijuna (VET tai VEV) * Lisäveturi, vaihtotyö veturina (VLI) == Lähteet == Luokka:Suomen rautatieliikenne
Helena Syrjälä-Eskola

Helena Syrjälä-Eskola (4. lokakuuta 1883 Heinolan mlk – 24. tammikuuta 1966 Helsinki) oli suomalainen poliitikko. Hän oli Edistyspuolueen kansanedustaja vuosina 1936–1939 ja 1940–1945. Syrjälä-Eskola oli koulutukseltaan filosofian maisteri (arvosanat fysiikasta, maantieteestä, kemiasta ja matematiikastaHelena Syrjälä (1883–1966), teoksessa Eija Jämbäck:Naiset valistuksen virittäjinä. Konkordia-liitto viitattu 6.1.2017) 1914. Hän suoritti kasvatusopin tutkinnon 1914 ja pätevyyden kansakoulunopettajaksi 1915. Hän työskenteli matematiikan ja fysiikan opettajana Lahden yhteiskoulussa 1907 ja Riihimäen yhteiskoulussa 1912–1913, sitten kansakoulunopettajana Heinolan maalaiskunnassa 1914–1916 sekä Heinolan seminaarin matematiikan, fysiikan ja kemian vt. lehtorina 1919–1920 ja lehtorina 1920–1949. Heinolan vt. kansakouluntarkastaja hän oli 1923–1927. Syrjälä-Eskola oli presidentin valitsijamies 1937, 1940, 1943. Hän oli Heinolan kaupunginvaltuustossa Kansallisen Edistyspuolueen jäsenenä 1924–1936 ja 1946–1954 ja Heinolan valtuuston ensimmäinen naispuheenjohtaja 1935–1936. Syrjälä-Eskolan vanhemmat olivat maanviljelijä Kaarle Johan Syrjälä ja Vilhelmiina Tornio. Hänen kaksi veljeään kuolivat sisällissodassa valkoisten puolella. Hänen puolisonsa oli professori Pentti Eskola vuodesta 1962. == Lähteet == Luokka:Kansanedustajat Luokka:Kansallisen Edistyspuolueen poliitikot Luokka:Heinolan kaupunginvaltuutetut Luokka:Etelä-Savon vaalipiiri Luokka:Suomalaiset opettajat Luokka:Vuonna 1883 syntyneet Luokka:Vuonna 1966 kuolleet
Päivi Laajala

Päivi Laajala (s. 21. toukokuuta 1961 Haapajärvi) on suomalainen virkamies. Hän oli Oulun kaupunginjohtaja 1. huhtikuuta 2017 – 31. maaliskuuta 2023. Sitä ennen Laajala oli valtiovarainministeriön kunta- ja aluehallinto-osaston ylijohtaja. Laajala on aiemmin ollut Oulun kaupungin apulaiskaupunginjohtaja ja sitä ennen eri kunnissa kaupungin- ja kunnanjohtajana, 2005–2008 Laajala toimi Oulun kaupungin apulaiskaupunginjohtajana. Tätä ennen hän on työskennellyt muun muassa Kannuksen kaupunginjohtajana, Pielaveden kunnanjohtajana ja Kauhajoen sosiaali- ja terveysjohtajana. Hän on ollut valtiovarainministeriössä vuodesta 2008 kuntaosaston, sittemmin kunta- ja aluehallinto-osaston osastopäällikkö, ja sinä aikana hän on ollut mukana sosiaali- ja terveydenhuollon uudistukseen liittyvissä tehtävissä. 8\. toukokuuta 2023 Laajala aloitti konsulttitalo Milttonin vaikuttajaviestinnän johtavana asiantuntijana. Lokakuussa 2024 Laajalaa vastaan nostettiin syytteet virka-aseman väärinkäytöstä liittyen Oulun kaupungin yhdyskuntajohtaja Matinheikin syytteisiin törkeään virka-aseman väärinkäyttöön sekä törkeään petokseen. Syyttäjän mukaan Laajala on tiennyt epäillyistä rikoksista, mutta ei ole tehnyt rikosilmoitusta. Laajala on koulutukseltaan hallintotieteiden maisteri ja sosionomi.Päivi Laajala osastopäälliköksi 1.9.2015. Valtiolle.fiviitattu 6.1.2017 == Lähteet == Luokka:Oulun pormestarit ja kaupunginjohtajat Luokka:Kannuksen kunnan- ja kaupunginjohtajat Luokka:Pielaveden kunnanjohtajat Luokka:Suomalaiset virkamiehet Luokka:Vuonna 1961 syntyneet Luokka:Elävät henkilöt
Muova

Länsi-Suomen muotoilukeskus Muova on Vaasan ammattikorkeakoulun (VAMK) yhteydessä toimiva teolliseen muotoiluun erikoistunut yksikkö. Se on perustettu vuonna 1988 Taideteollisen korkeakoulun erillislaitokseksi. Vuonna 2014 Muovan hallinnointi siirtyi Aalto-yliopistolta Vaasan ammattikorkeakoululle.Muova kytketään Vaasassa ammattikorkeakouluun, Yle Uutiset 18.1.2013. Viitattu 6.1.2017. Muova määrittelee itsensä omilla verkkosivuillaan ”VAMKin, Aalto-yliopiston ja Vaasan yliopiston yhteiseksi tutkimus- ja kehittämisalustaksi.” Muova , etusivu, Muova.fi. Viitattu 6.1.2017. Muova tarjoaa muotoilu-, tutkimus- ja koulutuspalveluita ja on markkinalähtöisen muotoilun asiantuntija. Muovan asiakkaita ovat sekä yritykset että julkiset organisaatiot.Lindfors, Anna: Visuaalisen ilmeen selkeyttäminen ja yhtenäistäminen. Case: Muotoilukeskus Muova, Seinäjoen ammattikorkeakoulu, 2013, s. 10. Viitattu 6.1.2017. Muovan ensimmäisenä johtajana 1988–1994 toimi Taideteollisen korkeakoulun teollisen huonekalusuunnittelun professori Kari Asikainen. Vuodesta 2008 Muovaa on johtanut Annika Hissa.Annika Hissa Muovan uudeksi johtajaksi, Pohjalainen 2.10.2008. Viitattu 6.1.2017. Kymmenen työntekijän henkilöstöön kuuluu muotoilun, markkinoinnin ja viestinnän asiantuntijoita. Muovan toimipiste sijaitsee Palosaaren yrityskeskuksessa, Wolffintie 36 F.Muotoilukeskus Muova, Vaasan ammattikorkeakoulu. Viitattu 6.1.2017. ==Lähteet== Luokka:Vaasan ammattikorkeakoulu Luokka:Aalto-yliopisto Luokka:Vaasan yliopisto
Senni Moilanen

Senni Moilanen (s. 1987) on suomalainen kansalaisaktivisti. Hän on Tahdon2013-kansalaisaloitekampanjan puheenjohtaja ja tuottanut muun muassa Helsinki Pride -tapahtumaa.Nuorten Filosofiatapahtuma Moilanen on saanut Vuoden kellokas -palkinnon 2014.Naistoimittajat ry viitattu 6.1.2017 == Lähteet == Luokka:Suomalaiset kansalaisaktivistit Luokka:Vuonna 1987 syntyneet Luokka:Elävät henkilöt
Korean demokraattisen kansantasavallan ilmavoimat

Korean demokraattisen kansantasavallan ilmavoimat (hangul: 조선인민군 공군, hanja: 朝鮮人民軍 空軍) on Pohjois-Korean ilmatilan puolustuksesta vastaava Korean demokraattisen kansantasavallan armeijan puolustushaara. Sen vahvuuteen kuuluu noin 110 000 henkeä ja yli 1 000 lentokonetta. Maailman ilmavoimista sillä on viidenneksi suurin hävittäjälaivasto. 20\. elokuuta 1947 perustettu ilmavoimat osallistui Korean sotaan ja on lisäksi lähettänyt koneitaan ja lentäjiään avustamaan liittolaisiaan Vietnamin sodassa, Kuuden päivän sodassa sekä Jom kippur -sodassa. == Kalusto == == Lähteet == Ilmavoimat Luokka:Ilmavoimat
BMW 1-sarja (E87)

BMW E87 on BMW 1-sarjan ensimmäisen sukupolven malli, jota valmistettiin vuosina 2004–2013. Se korvasi mallistossa 3-sarjan (E46) hatchback-korisen Compact-mallin. E87:n korvasi F20, jonka coupé- ja cabriolet-korimallit tunnetaan 2-sarjana (F22). == BMW 1-sarja (E87) 2004–2013 == BMW E87 esiteltiin kesällä 2004 BMW-malliston edullisimmaksi malliksi. Noin 60 prosenttia auton osista on yhteisiä 3-sarjan (E90) kanssa. Samalle pohjalevylle perustuu myös crossover-malli X1 (E84). Ensimmäisenä esitelty korimalli oli viisiovinen hatchback. Sen rinnalle tuli kesällä 2007 kolmiovinen, ja saman vuoden syksyllä Frankfurtin autonäyttelyssä esiteltiin 1-sarjan kaksiovinen coupé. Viimeisenä esiteltiin kangaskattoinen avomalli. Vuoden 2004 Euro NCAP -kolaritestistä BMW E87 sai tulokseksi täydet viisi tähteä. Vuonna 2007 1-sarja sai muun muassa uudet puskurit sekä muita pienempiä ulkonäöllisiä uudistuksia. Myös moottoreita kehitettiin polttoainetaloudellisemmiksi. Mallistoa alettiin korvata vähitellen uudella F20-mallilla. Viisiovisen hatchbackin valmistus päättyi vuonna 2011, kolmiovisen 2012 ja coupén sekä cabrioletin kesällä 2013. Tiedosto:BMW 118i (E81) Facelift front 20100814.jpg|Facelift-mallin kolmiovinen BMW 118i. Tiedosto:BMW 1-Series coupe -- 12-15-2011.jpg|BMW 1-sarjan Coupé-malli. Tiedosto:2008-2010 BMW 120i (E88) convertible (2011-11-08) 01.jpg|Avomallinen BMW 120i. Tiedosto:BMW 120d (E87) – Frontansicht, 15. April 2012, Mettmann.jpg|Facelift-mallin viisiovinen BMW 120d. == BMW 1M == Urheilumalli BMW 1M Coupé julkistettiin vuoden 2010 lopulla. Autossa oli moottorina kaksoisturboahdettu 3,0-litrainen rivikuutonen, jonka teho on 340 hevosvoimaa. Valmistajan nimikäytännöstä poiketen mallinimessä M-kirjain tulee vasta numeron jälkeen, sillä näin haluttiin välttää sekaannus aiempaan BMW M1 -malliin. == Lähteet == == Aiheesta muualla == 1-sarja (E87) Luokka:C-segmentin autot Luokka:2000-vuosikymmenen autot Luokka:2010-luvun autot